

VLADA REPUBLIKE HRVATSKE

Zagreb, 3. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo državne imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Damjana Vucelića, u vezi s prodajom stanova u društvenom vlasništvu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Damjana Vucelića, u vezi s prodajom stanova u društvenom vlasništvu - odgovor Vlade

Zastupnik u Hrvatskome saboru, Damjan Vucelić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s prodajom stanova u društvenom vlasništvu.

Na navedeno zastupničko pitanje Vlada Republike Hrvatske, daje sljedeći odgovor:

Sukladno Zakonu o prodaji stanova na kojima postoji stanarsko pravo (Narodne novine, br. 27/91, 54/91, 6/92, 8/92, 33/92, 43/92 – pročišćeni tekst, 46/92, 49/92, 69/92, 87/92, 25/93, 26/93, 48/93, 2/94, 29/94, 44/94, 58/95, 103/95, 11/96, 76/96, 111/96, 11/97 – Odluka Ustavnog suda Republike Hrvatske, 103/97, 68/98, 163/98, 22/99, 96/99, 120/00, 94/01 i 78/02) sredstva od prodaje stanova uplaćuju se na jedinstveni račun državnog proračuna Republike Hrvatske ovisno o tome tko je i pod kojim uvjetima iz navedenog Zakona prodavatelj predmetnog stana (Republika Hrvatska, općina, grad, poduzeće ili druga pravna osoba).

Također, naglašavamo kako je u skladu s Ustavom Republike Hrvatske (Narodne novine, br. 85/10 – pročišćeni tekst i 5/14 – Odluka Ustavnog suda Republike Hrvatske) državna vlast ustrojena na načelu diobe vlasti na zakonodavnu, izvršnu i sudbenu. Ministarstva kao tijela izvršne vlasti nisu ovlaštena upuštati se u ocjenu postupanja nadležnih državnih odvjetništava kao tijela kaznenog progona, te sudova kao tijela sudbene vlasti koja je samostalna i neovisna u pogledu primjene mjerodavnih kaznenopravnih propisa Republike Hrvatske.

Eventualno potrebna dodatna obrazloženja u vezi s pitanjem zastupnika, dat će dr. sc. Mario Banožić, ministar državne imovine.

PREDSJEDNIK

mr. sc. Andrej Plenković